
Ақтөбе облысы әкімі аппаратының ішкі аудит қызметімен 2026 жылдың                  9 айына жүргізілген мемлекеттік аудит нәтижелері туралы талдамалық ақпарат


2026 жылдың 9 айына Ішкі аудит қызметімен 7 аудит объектісінде аудиторлық іс-шаралар жүргізіліп, аудитпен 2946065,0 мың теңге қамтылды. Оның ішінде қаржылық бұзушылықтар 1593,8 мың теңге, рәсімдік бұзушылықтар 222681,0 мың теңге,  бюджетке өтелуі тиіс 1258,1 мың теңге бюджетке толық өтелді және 335,7 мың теңге қалпына келтірілді.
	Ақтөбе облысы бойынша ішкі мемлекеттік аудит департаментіне әкімшілік жауапкершілікке тарту мақсатында 4 жауапты тұлғаларға қатысты аудит материалдары жолданды.	
	Аудит объектілерінің 5 жауапты тұлғалары бойынша әкімшілік жауапкершілікке тарту хаттамасы толтырылып, 4 жауапты тұлға әкімшілік жауапкершілікке тартылып барлығы 475,6 мың теңге айыппұлға хаттама салынған. Айыппұл сомалары бюджет кірісіне толық өндірілген.  
Жыл ішінде азаматтардың барлық өтініштерін қабылдау мен өңдеудің бірыңғай платформасы арқылы түскен 2 өтініш қаралды.
Жүргізілген аудиторлық іс-шаралардың нәтижелері бойынша мемлекеттік аудит объектілерінің басшыларына қатысты Қазақстан Республикасының заңнамалары бұзушылықтарын жою жөнінде 7 шешім қабылданып, алдағы уақытта заңнамаларды қатаң сақтау және бұзушылықтарды болдырмау жөнінде 38 ұсыныс жолданды. 
Сонымен қатар, қызмет тиімділігін арттыру мақсатында Қазақстан Республикасының нормативтік құқықтық актілерін үздіксіз зерделеу қажеттігі және қаржылық тәртіпті, оның ішінде белгіленген лимиттер мен стандарттарды, қаржылық есеп беруді,  бухгалтерлік саясатты қатаң сақтау туралы ұсынымдар берілді. 
	Сондай-ақ, аудит объектілерінде Қазақстан Республикасының қолданыстағы заңнамаларын қолдану мәселелері бойынша тұрақты негізде консультативтік-тәжірибелік көмек көрсетіліп келеді.



